**ПРОТОКОЛ ОТ ЗАСЕДАНИЕ**

НА ФАКУЛТЕТНА КОМИСИЯ ПО

**„Акредитационни процедури и контрол по качеството на обучение“**

**№ 2/07.02.2020 г.**

Днес, **07.02.2020 г.**, се проведе заседание на Комисията по ***„Акредитационни процедури и контрол по качеството на обучение“[[1]](#footnote-1)*** към Филологическия факултет на ПУ „Паисий Хилендарски“, което протече при следния дневен ред:

1. **Планиране на проверки по учебната документация на докторските програми.**
2. **Разкриване на нова докторска програма по ПН 2.1. Филология.**
3. **Текущи въпроси.**

РЕЗУЛТАТИ ОТ ЗАСЕДАНИЕТО:

|  |  |  |
| --- | --- | --- |
| По № от дневния ред | **ОБСЪЖДАНЕ**  (участници, мнения, предложения) | **РЕШЕНИЕ** |
| 1. | ***Доц. д.ф.н. Константин Куцаров,*** *декан на Филологическия факултет*, откри заседанието на Комисията, след което предостави думата и ръководенето на ***доц. д-р Ани Кемалова****, зам.-декан по Акредитационни процедури и контрол по качеството на обучение и председател на КАПККО*.  Във връзка с регулярния контрол на учебната документация по докторските програми беше обсъдено и планирано до края на *месец май* да се направят проверки по всички акредитирани докторски програми към ПН 2.1. Филология във ФФ.  ***Доц. д-р Ани Кемалова*** напомни, че събраната информация ще бъде необходима и за изготвяне на докладите самооценка. | **Членовете на Комисията** решиха единодушно:   * *да се ангажират със спазването на поставения срок за „проследяване“ и събиране на учебната документация по съответната докторска програма, която се обслужва в конкретната катедра.* * *на следващото заседание на Комисията да бъде представена събраната документация, необходима за изготвянето на докладите самооценка за акредитиране на докторските програми.* |
| 2. | ***Разширеният състав на Комисията*** обсъди разкриването на нова докторска програма по ПН 2.1. Филология към ФФ на ПУ „Паисий Хилендарски“. | **Решението**, което бе взето от Комисията, е следното:   * *ръководителите на заинтересованите катедри да инициират среща помежду си, на която да се уточнят детайлите по разкриването на докторската програма във ФФ*. |
| 3. | ***Доц. д-р Надя Чернева***, *заместник-ректор по Международно сътрудничество, академична мобилност, връзки с обществеността и протокол*, изложи информация, свързана с бъдещи ангажименти на Университета за повишаване на квалитета на образователната услуга, което ще се отрази и върху престижа на Филологическия факултет. |  |

Дата: **07.02.2020 г.**  Протоколист: ..............................................................

**/гл. ас. д-р Марияна Карталова/**

Председател на Комисията: .......................................................

**/доц. д-р Ани Кемалова/**

1. Заседанието на ***Комисията по акредитационни процедури и контрол по качеството на обучение*** се проведе в разширен състав. Присъстваха представители на деканското ръководство, ръководители на катедри, както и доц. д-р Надя Чернева (заместник-ректор по Международно сътрудничество, академична мобилност, връзки с обществеността и протокол) – част от ректорския екип на ПУ „Паисий Хилендарски“ и от академичния състав на Филологическия факултет.

   Председателят на старата *Комисия по акредитационни процедури и контрол по качеството на обучение*, доц. д-р Борян Янев, благодари на своя екип, участвал активно както в събирането и обработката на учебната и административната документация, така и за изготвянето на докладите самооценка по **ПН 1.3. Педагогика на обучението по…** и **2.1. Филология**. [↑](#footnote-ref-1)